Socialhistorie blev indenfor den vesttyske historiografi udviklet i 1950'erne og 1960'erne som efterfølgeren til den nationalhistorie, der blev miskrediteret af [[nazisme]]n.  Den tyske variant af "samfundshistorie" — ''Gesellschaftsgeschichte'' — har siden sin begyndelse i 1960'erne været kendt for sin anvendelse af sociologiske og politologiske moderniseringsteorier på tysk historie. [[Moderniseringsteori]] blev af Wehler og hans Bielefeldskole præsenteret som en måde at kunne transformere "traditionel" tysk historie, dvs. national politisk historie med fokus på nogle få "store mænd", til en integreret og komparativ historie om tysk samfund inklusive samfundsstrukturer udenfor politik. Wehler var påvirket af [[Max Weber]]s moderniseringsteori, samt koncepter fra [[Karl Marx]], [[Otto Hintze]], [[Gustav Schmoller]], [[Werner Sombart]] og [[Thorstein Veblen]].<ref>Roger Fletcher,  "Recent Developments in West German Historiography: the Bielefeld School and its Critics." ''German Studies Review'' 1984 7(3): 451-480.</ref>
Historie Videnskab Humaniora Uddannelse